Държавен вестник, бр. 29, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  29
2. превози на отпадъци, за които не се 
изисква процедура по предварителна пис-
мена нотификация и съгласие по Регламент 
1013/2006 по отношение на годишната справ-
ка-декларация.
Г л а в а  в т о р а 
ФИНАНСОВА ГАРАНЦИЯ ИЛИ ЕКВИВА-
ЛЕНТНА ЗАСТРАХОВКА
Чл. 4. За всички превози на отпадъци, които 
са предмет на процедура по предварителна 
писмена нотификация и съгласие, се изисква 
финансова гаранция или еквивалентна застра-
ховка съгласно чл. 6 от Регламент 1013/2006, 
която покрива:
1. разходите за транспорт;
2. разходите за оползотворяването или обез-
вреждането, включително всяка необходима 
временна операция, и 
3. разходите за временно съхраняване за 
90 дни в съответствие със срока, посочен в 
чл. 22, параграф 2 от Регламент 1013/2006.
Чл. 5. (1) При превоз от България на отпа-
дъци от приложение IV или IVA на Регламент 
1013/2006 размерът на финансовата гаранция 
или еквивалентна застраховка по чл. 4 се оп-
ределя по формулата в приложение № 1, но 
не може да бъде по-малък от 2000 лв./тон.
(2) За отпадъци от приложение IV или IVA 
на Регламент 1013/2006, които не са посочени 
в таблици 1 и 2 от приложение № 1, финансо-
вата гаранция или еквивалентна застраховка 
по чл. 4 е в размер 2000 лв./тон.
Чл. 6. (1) При превоз от България на от-
падъци от приложения III, IIIA или IIIБ на 
Регламент 1013/2006 към страна извън Евро-
пейския съюз (ЕС), за която не се прилага 
Решението на ОИСР, в случаите, в които се 
изисква процедура по предварителна писмена 
нотификация и съгласие, финансовата гаран-
ция или еквивалентна застраховка по чл. 4 се 
определя по формулата в приложение № 1.
(2) При изчисляване на размера на финан-
совата гаранция или еквивалентна застраховка 
за превози на отпадъци от приложения III, 
IIIA и IIIБ на Регламент 1013/2006, пред-
назначени за оползотворяване, разходите по 
оползотворяване се приемат за нулеви, когато 
отпадъкът има положителна пазарна стойност 
и получателят заплаща определена цена при 
приемане на отпадъка.
(3) В случай на превоз на отпадъци от 
приложения III, IIIA и IIIБ на Регламент 
1013/2006 към страна – членка на ЕС, за която 
са в сила преходни разпоредби, чл. 4 не се 
прилага в съответствие с чл. 63, параграф 6 
от Регламент 1013/2006.
(4) В случай на превоз от България на 
отпадъци от приложения III, IIIA или IIIБ 
на Регламент 1013/2006, когато тяхното 
оползотворяване или обезвреждане не може 
да се извърши според плана или е извършен 
незаконен превоз и лицето, което урежда пре-
воза, взема обратно в България определеното 
в приложение VII на Регламент 1013/2006 
количество отпадъци или част от него, чл. 4 
не се прилага. 
(5) Лицето по ал. 4 е длъжно да информира 
министъра на околната среда и водите преди 
началото на обратния превоз по ал. 4 и да 
изготви писмена нотификация. 
Чл. 7. (1) Финансовата гаранция или 
еквивалентна застраховка по чл. 4 се осво-
бождава след представяне на министъра на 
околната среда и водите на сертификат за 
завършване на окончателно оползотворява-
не или обезвреждане от страна на лицето, 
извършващо окончателно оползотворяване 
или обезвреждане в съответствие с чл. 16, 
буква „д“ от Регламент 1013/2006. 
(2) В случай на превози на отпадъци, 
предназначени за операция по временно опол-
зотворяване или обезвреждане, финансовата 
гаранция или еквивалентна застраховка по 
чл. 4 се освобождава след представяне на ми-
нистъра на околната среда и водите от страна 
на лицето, извършващо временно оползотво-
ряване или обезвреждане, на сертификат за 
завършено окончателното оползотворяване 
или обезвреждане в съответствие с чл. 15, 
буква „д“ от Регламент 1013/2006.
Чл. 8. При изпълнение на обстоятелствата 
по чл. 16, буква „д“ или чл. 15, буква „д“ от 
Регламент 1013/2006 министърът на околната 
среда и водите или оправомощено от него 
длъжностно лице освобождава финансовата 
гаранция или еквивалентна застраховка, като 
издава писмено потвърждение по образец 
съгласно приложение № 2. 
Чл. 9. В случай на внос на отпадъци в 
България от страна извън ЕС министърът на 
околната среда и водите може да преразгледа 
размера на финансовата гаранция или еквива-
лентна застраховка, одобрена от компетентния 
орган по изпращане, и да изиска допълнителна 
финансова гаранция или еквивалента застра-
ховка в съответствие с чл. 6, параграф 4 от 
Регламент 1013/2006.
Г л а в а  т р е т а 
ГОДИШНА СПРАВКА–ДЕКЛАРАЦИЯ ПО 
ЧЛ. 83 ЗУО 
Чл. 10. (1) Лицата, които уреждат транс­
граничен превоз от България на отпадъци от 
приложения III, IIIA или IIIБ на Регламент